Kreeka 2025. aasta Eurovisiooni lauluvõistlusel

Kreeka osales 2025. aasta Eurovisiooni lauluvõistlusl Baselis Šveitsis. Kreeka ringhäälinguorganisatsioon Hellenic Broadcasting Corporation (ERT) korraldas riigisisese Eurovisiooni eelvooru "Ethnikós Telikós 2025", millega valiti Kreeka esindaja Eurovisioonile.

 Kreeka Eurovisioonil 

Enne 2025. aasta võistlust oli Kreeka Eurovisioonil osalenud 44 korda, esimest korda 1974. aastal. Riik on võitnud Eurovisiooni ühel korral, 2005. aastal looga "My Number One", mida esitas Helena Paparizou. Pärast 2004. aastat, kui Eurovisioonil toimusid esimest korda poolfinaalid, on Kreeka Eurovisiooni finaali jõudnud mitmel korral. Aastatel 2004–2013 on Kreeka finaalis saavutanud üheksa esiküme kohta. Esimene Kreeka võistluslugu, mis Eurovisiooni finaali ei jõudnud oli "Utopian Land", mida esitas Argo 2016. aastal. 2018. aastal ei pääsenud Kreeka taas finaali ja sai poolfinaalis 14. koha looga "Oniro mou", mida esitas Yianna Terzi. Ka 2023. aastal ei pääsenud Kreeka finaali, kui neid esitas Victor Vernicos looga "What They Say". 2024. aastal sai Marina Satti looga "Zari" finaali ja sai seal 11. koha 126. punktiga.

Osaleva ringhäälinguorganisatsioonina peab Hellenic Broadcasting Corporation (ERT) Kreeka Eurovisioonil esindaja valimiseks korraldama riigisisese võistluse ja Eurovisiooni finaale riigis üle kandma. ERT eelkäija, National Radio Television Foundation (EIRT) osales esimest korda võistlusel 1974. aastal ja pärast seda 1975.–2013. aastani, siis kui ringhääling suleti valitsuse otsusega, osales Eurovisioonil ERT. Pärast seda asendas teda Dimosia Tileorasi (DT) ning hiljem New Hellenic Radio, Internet ja Television (NERIT), mille uueks nimeks määras valitsus 2015. aasta juunis ERT. Kreeka ringhääling on valinud Eurovisiooni esindajat nii "Ellinikós Telikóse" võistlusega kui ka ilma, ringhäälingusiseselt. ERT kinnitas 14. septembril 2024 oma osalemist 2025. aasta Eurovisioonil ning 18. septembril teatati, et toimub riigisisene Eurovisiooni eelvoor esimest korda alates 2017. aastast. 14. jaanuaril 2025. aastal teatas ERT, et riikliku eelvooru juhib Sakis Rouvas (esindas Kreekat 2004. ja 2009. aastal, 2006. aasta Eurovisiooni saatejuht Ateenas) ja Élena Paparízou (esindas Kreekat 2001. ja 2005. aastal) koos Fokas Evangelinosega, kes on kunstiline juht.

 Enne Eurovisiooni 

 "Ethnikós Telikós 2025" 
"Ethnikós Telikós 2025" on Kreeka riigisisene eelvoor, mida korraldab ERT, et valida välja Kreeka esindaja 2025. aasta Eurovisiooni lauluvõistlusele. Võistlus toimub 30. jaanuaril 2025. aastal Galatsi Olümpiahallis Galatsi linnas.

 Võistluslood 
Võistluslood tuli esitada ajavahemikus 18. oktoobrist 10. novembrini 2024. Lauljad pidid olema kreeka kodanikud, Kreekas alaliselt elama või olema Kreeka päritolu, kuid heliloojad võisid olla igast rahvusest ja kokku esitada kaks laulu. Esitamise perioodi lõpuks esitati kokku 187 lugu, millest valis viieliikmeline komitee finaali välja kaksteist võistluslugu. Võistluslood tehti teatavaks 10. jaanuaril 2025 ERT1 saates "Proian se eidon". Teiste artistide seas on Constantinos Christoforou, kes on varem Küprost Eurovisioonil esindanud 1996., 2002. ja 2005. aastal, ning Xannova Xan (Kalli Georgellis), kes on varem esindanud Kreekat 2005. aasta Laste Eurovisiooni lauluvõistlusel.

Laul "Tha matho na agapo", mida esitas Salina Gavala ja Tsiak, diskvalifitseeriti pärast seda, kui laulue sitaja avaldas ise võistlusloo nime, mis on võistluse reeglite vastu. Laulu asemele valiti lugu "Unhurt Me", mida esitab Nafsica Gavrilaki, mis oli üks kolmest loost, mille ERT valis varulugudeks.

 Diskvalifitseeritud laul  Asenduslugu
LauljaLaulLaulu autoridAndy Nicolas"Lost My Way"Barbz"Sirens"Constantinos Christoforou ja Kostas Karafotis"" Dinamiss"Odyssey"Evangelia"" Georgina Kalais ja John Vlaseros"High Road"Klavdia"" ArcadeKostas Ageris"" Kostas AgerisNafsica Gavrilaki"Unhurt Me"Rikki"Elevator (Up and Down)"Salina Gavala ja Tsiak"" Thanos Lambrou"Free Love"Xannova Xan"Play It!"

 Viited 

Kategooria:Kreeka Eurovisiooni lauluvõistlusel
Kategooria:Riigid 2025. aasta Eurovisiooni lauluvõistlusel